Cobán
<s>Cobán je općina od 233,151 i grad od 212,047 stanovnika u sredini Gvatemale u Departmanu Alta Verapaz u kom je administrativni centar.</s>

<s>Geografske karakteristike 
Cobán se prostire u kotlini rijeke Cahabón u Masivu Sierra de Chamá, na nadmorskoj visini od 1,316 metara, udaljen 212 km sjeverozapadno od 
glavnog grada Ciudad Guatemale.</s>

<s>U Gvatemali je poznat po festivalu folklora koji se održava krajem jula i početkom augusta.</s>

<s>Historija</s>

<s>Osnovan je oko 1538. pored ruševina majanskog naselja.</s><s>Nukleus današnjeg grada Santo Domingo de Cobán sa crkvom i samostanom osnovali su dominikanski redovnici.</s><s>Njegovo današnje ime Cobán na jeziku lokalnih indijanaca Kekči, značilo je Između oblaka, jer je kotlina u kojoj leži vrlo kišovita.</s>

<s>Zahvaljujući miroljubivoj politici Bartoloméa de las Casasa koji je 1544. postao biskup od Chiapasa, domorodački Indijanci 
pokoreni su pokrštavanjem a ne silom.</s><s>Tako je Cobán izrastao u najveći grad u tom dijelu zemlje još za Generalne kapetanije Gvatemala.</s><s>Dokumentirano je da je krajem 17. vijeka imao 12,000 stanovnika i to većinom indijanaca.</s>

<s>Cobán je bio centar velike kolonije njemačkih doseljenika koji su krajem 19. vijeka došli u Gvatemalu kako bi uzgajali kavu.</s><s>Dobar dio tih plantažera deportirala je gvatemalska vlada (pod pritiskom Sjedinjenih Američkih Država u jeku Drugog svjetskog rata, zbog njihove 
podrške Nacistima.</s>

<s>Danas se Nacionalni park Las Victorias, južno od grada, nalazi se na mjestu bivše njemačke plantaže kave, kao i rasadnik Verapaz iz 1898. koji se brine o orhidejama ugroženih 
velikom deforestacijom.</s>

<s>Privreda i transport
Cobán je grad drvne i prehrambene industrije koje prerađuju sirovine svoje okolice; 
kakaovac, vaniliju, čaj, začine, drvo, žitarice i meso sa stočarskih farmi.</s>

<s>Grad je cestama povezan sa ostalim gradovima u zemlji, a ima i aerodrom (ICAO: MGCB, IATA: GCBV).</s>

<s>Izvori</s>

<s>Vanjske veze</s>

<s>Municipalidad de Cobán (službene stranice)</s>

<s>Gradovi u Gvatemali</s>

